Den Vest-Sjællandske Avis, 1825-08-08
Nyeste Post-Efterretninger. De Efterretninger vi denne Gang have modtaget fra Tyrkiet og Grækenland lyde saaledes: Fra Odessa berettes under 10de Juli, at Resultatet af de Conferencer, som af de allierede Hoffer af Rusland, Østerrige, Frankerige og Preussen, have fundet Sted i Petersborg angaaende den Græske Sag er blevet meddeelt Divanet ved en Note, som disse Hoffers Gesandte i Constantinopel have overleveret. Jfølge Efterretninger fra den sidste Hovedstad af 30te Juni, har Porten intet skriftligt Svar givet derpaa, men Reis-Effendi har erklæret hver Gesandt mundtlig: at Porten ikke kunde indlade sig i nogen Jntervention, som strider imod dens Souverainitet. Jfølge Efterretninger fra Corfu af 7de Juli og fra Mesolonghi af 22de Juni, over Triest, har Seraskieren Reschid Pascha, formodentlig i Følge de bekiendte Begivenheder ved Salona, ophævet Beleiringen for Messolongi, og trukket sig tilbage til Brachori. Albanesernes Desertion skal, efterat Efterretningen var indløbet og Capudan Paschas Nederlag, som skulde bringe Levnetsmidler og Munition til Messolongi, have taget stærkt Overhaand. Fra Corfu berettes under 6te Juli at Øienvidner, som for to Dage siden havde forladt Vandene ved Messolongi, have bekræftet at Reschid Paschas Beleiring for denne Stad var ophævet, og at han har trukket sig tilbage til Vrachori, fordi Garnisonen har gjort et Udfald hvori han har lidt et betydeligt Tab. Græske Beretninger skildre ham som aldeeles uskadelig fordi hans Armee har lidt saameget deels af Sult og deels af de bestandige Fægtninger. Jmidlertid kan man ikke nægte, at de Vanheld, som hidintil have forhindret Capudan Pascha fra at understøtte ham maae have havt en stor Jndflydelse paa hans Operationer. Ogsaa den Franske Moniteur beretter: at Beleiringen for Messolonghi er ophævet og at Reschid Pascha har trukken sig tilbage. – fleere Capitainer som ere ankomne fra Candia fortælle, at Frækerne have paa nye deels opbrændt og deels taget 12 Skibe af Capudan Paschas Flaade. Men saa gunstige som disse Efterretninger lyde for Grækerne, saa nedslagende er det derimod at høre at Jbrahim Pascha er trængt ind i Hiertet af Morea og har erobret Trivolitza; vel var det Rygte udbredet at han var bleven slaget af Colokothron ved St. Flora, men allerede private Breve fra Napoli di Romania af 16de Juni berette at Tripolitza er indtaget og denne Efterretning bekræftes ved nye Skrivelser fra Corfu af 10de Julii. Der tilføies: at Colokothron har leveret Jbrahim fleere Fægtninger; men at Grækerne bestandig vare komne til kort i dem, saa at det synes som at deres Kræfter vare lammede (De have nemlig ondt ved at modstaae de regelmæssige disciplinerede og af Europæiske Officere commanderede Tropper.) Saasnart Grækerne indsaae at det var umueligt at redde deres Hovedstad, saa satte de selv Jld paa den og ødelagte desuden alle Landsbyer paa deres Tilbagemarsch. Jbrahim rykkede derpaa ind i Trivolitza og fortsatte sin Marsch uopholdelig til Argos; men nogle Dag derefter kom han igien tilbage til Tripolitza saa at det synes at han endelig har fundet Modstand, Saa foruroligende som disse Efterretninger end ere for Grækerne, saa kan man dog ikke omtvivle Colokothrons Troskab, da han har sine fleeste Eiendomme ved Tripolitza, og har selv ladet dem ødelægge. (J hvor farlig end Grækernes Stilling synes at være for Øieblikket, saa er dog maaskee heele deres Tilbagetog ikke andet end en Krigslist for at lokke de Ægyptiske Tropper ind i de Arcadiske Biergegne, som ere Grækerne saa vel bekiendte, og hvori de Ægyptiske Tropper ikke ere vante til at fægte.